पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर पहले से भी ज्यादा घातक बताई जा रही है। हालत ये है कि अस्पताल में मरीजों को भर्ती करने के लिए बेड कम पड़ रहे है। कोरोना की चेन तोड़ने के लिए रोडवेज हो या निजी बसें सभी में क्षमता से आधी सवारियों को ही यात्री करवाने की गाइड लाइन जारी हो रखी है। इसके बावजूद आलम यह है न तो रोडवेज और न ही निजी बसों में प्रशासन की इस गाइड लाइन की पालना हो रही है। रविवार को कई निजी व रोडवेज बसों की स्थिति देखी गई तो बसों में सवारियां कम होने के बावजूद सीटों पर पास-पास बैठे नजर आए। कई बसों में यात्री खड़े होकर यात्रा करते दिखे। जो कोरोना गाइडलाइन का उल्लंघन है।
रोडवेज परिचालकों को इन दिनों ड्यूटी के दौरान संक्रमित होने का डर सता रहा है। वे रोजाना बस में टिकट देने एवं रुपए लेने के दौरान सैकड़ों यात्रियों के सीधे संपर्क में आते है। इसके बावजूद रोडवेज प्रबंधन ने उन्हें सैनेटाइजर, साबुन, मास्क कुछ भी उपलब्ध नहीं करवाया है। एक परिचालक ने बताया कि मास्क भी वे अपने स्तर पर खरीद कर उपयोग कर रहे है।
यात्री कम फिर भी पास-पास बैठे
शहर के अम्बेडकर सर्किल से निकट से जोधपुर की ओर जाने वाली कुछ निजी बसों में सवारियां कम नजर आईं। इसे बाद भी उनमें सोशल डिस्टेंसिंग का अभाव था। यात्री एक-दूसरे के पास सट कर बैठे नजर आए।
रोडवेज बसों के लिए इंतजार
कोरोना से पहले पाली डिपो के प्रतिदिन 58 शेड्युल बसें संचालित होती थी। वर्तमान में महज 18 शेड्युल बसें संचालित हो रही हैं। ऐसे में रोडवेज बसों में यात्रा करने के इच्छुक लोगों को बस स्टैंड पर इंतजार करना पड़ रहा हैं।
कोरोना गाइड लाइन की पालना के दे रखे हैं निर्देश
पाली डिपो के मुख्य प्रबंधक स्वाति मेहता कहा रोडवेज बसों में क्षमता से आधी सवारियां हीले जाने के आदेश परिचालकों को दे रखे है। रोडवेज बसों का औचक निरीक्षण करेंगे। यात्रियों में सोशल डिस्टेंसिंग नहीं होने पर परिचालक के खिलाफ करेंगे कार्रवाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn